
Paraclisul Sfântului ierarh loan Maximovici, arhiepiscop de 
Shanghai şi San Francisco 

VUUA 6 Li 
3 noiembrie 2020 
d 





Schitul „Sfântul Gheorghe”, loc. Cloşca, jud. Constanța 


Sfântul ierarh loan Maximovici, arhiepiscop de Shanghai, Bruxelles şi San 
Francisco, unul dintre ultimii adevăraţi apostoli (1896-1966) (19 iunie, 2 iulie): 
https://drive.google.com/file/d/1BnXrpoXPSUSLo1QuOLkvlGZpUtNNDpDSt/view?usp= 
sharing 

SR 5 


Paraclisul Sfântului loan Maximovici: 
https://www.youtube.com/watch?v=ESrjwXUmeTM&t=3315s 


SR o e 


Fericimu-te, fericimu-te, fericimu-te, Sfinte ierarhe Ioane şi cinstim sfântă po- 
menirea ta, că tu te rogi pentru noi lui Hristos Dumnezeul nostru. 


[Preotul, după ce își pune epitrahilul şi felonul, deschide dvera și dă obișnuita 
binecuvântare din fața Sfintei mese, zicând: Binecuvântat este Dumnezeul no- 
stru, totdeauna, acum şi pururea şi în vecii vecilor. 

Strana: Amin.] 


Dacă nu este preot de faţă, în locul binecuvântării de mai sus, diaconul, mona- 
hul sau mireanul, va rosti: Pentru rugăciunile Sfinților părinţilor noştri, Doamne 
lisuse Hristoase, Dumnezeul nostru, miluieşte-ne pe noi. Amin. 

Apoi se rostesc rugăciunile începâtoare: 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le împlineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mân- 
tuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de față, zice: Că a Ta este Împărăţia, şi puterea, şi slava: a 
Tatălui şi a Fiului şi a Sfântului Duh, acum şi pururea şi în vecii vecilor. 
Strana: Amin. ] 


Dacă nu va fi preot de faţă, diaconul, monahul sau mireanul, va rosti: Pentru 
rugăciunile Sfinților părinţilor noştri, Doamne lisuse Hristoase, Dumnezeul no- 


stru, miluieşte-ne pe noi. Amin. 


Doamne, miluieşte ! (de 12 ori) 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm la Împăratul nostru Dumnezeu. 

Veniţi să ne închinăm, şi Să cădem la Hristos Împăratul nostru Dumnezeu. 
Veniţi să ne închinăm, şi să cădem la însuşi Hristos Impăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept 
înaintea Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu- 
m-a să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de 
la mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea 
pe care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun 
Să mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta 
scoate din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine 
întru numele Domnului. (de 3 ori), apoi: 


Troparul, glasul al 4-lea: Pe ierarhul lui Hristos cel prea vrednic, cu de-adinsul 
să-l rugăm credincioşii şi alergând cu dragoste la moaştele lui, mâinile înălțân- 
du-le către el să-i zicem: tot viforul patimii, fericite Ioane, pace adâncă fă-ni-l ca 
un bun şi adiere subţire a duhului. 


Slavă Tatălui şi Fiului şi Sfântului Duh. 

Ca un izbăvitor a celor robiţi şi celor săraci ocrotitor, neputincioşilor doctor, 
împăraților apărător, purtătorule de biruinţă, mare mucenice Gheorghe roagă-te 
lui Hristos Dumnezeu să mântuiască sufletele noastre. 


Şi acum şi pururea şi în vecii vecilor. Amin. (a Născătoarei de Dumnezeu) 


Nu vom tăcea, de Dumnezeu Născătoare de a grăi noi stăpâniile tale. Că pentru 
noi de n-ai fi stat solind la Hristos, cine ne-ar fi izbăvit dintre atâtea primejdii? 
Sau cine ne-ar fi păzit nerobiţi până acuma? Nu vom lipsi dar, de a te ruga că 
mântui pururi Stăpână, pe robii tăi. 


Apoi Psalmul 50 

1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu 
nu 0 va urgisi. 

19, Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 

Canonul 


(de la minutul 10:00) 
Cântarea 1 


Stih: Sfinte a lui Dumnezeu roagă-te pentru noi. 


La moaştele tale căzând acum cele nestricate, ţie strig cu evlavie, dă-mi har mi- 
nunatule loane să laud luptele tale şi slava ta. 


Stih: Sfinte a lui Dumnezeu roagă-te pentru noi. 


Calea nevoinţelor străbătând şi ceața cea cumplită a patimii risipind, luat-ai 
Ioane luminarea dumnezeieştii Treimi, fericitule. 


Slavă Tatălui şi Fiului şi Sfântului Duh. 


Indură-l loane pe Dumnezeu celor ce cu râvnă lăudându-te te vestim, întocmai 
slăviților apostoli, luminătorule nou al Bisericii. 


Şi acum şi pururea şi în vecii vecilor. Amin. (a Născătoarei de Dumnezeu) 


Cu totul călcând cugetul trupesc cu acoperirea Născătoarei de Dumnezeu, lucea- 
făr ai fost prea înțelepte, în întunericul lumii acesteia. 


Cântarea a 3-a 
Stih: Sfinte a lui Dumnezeu roagă-te pentru noi. 


Îngereşte în lume vieţuind bunule şi moaştele tale cinstite lăsând Bisericii, 
îmbelşugat izvor de minune, loane în cetele Sfinţilor te odihneşti acum. 


Stih: Sfinte a lui Dumnezeu roagă-te pentru noi. 


Ziditorului lumii rob te-ai făcut unuia, darul cuvântării luândul celui de Dumne- 
zeu şi ai adăpat cu el turmei tale Ioane, ţarinile inimii spre roada Duhului. 


Slavă Tatălui şi Fiului şi Sfântului Duh. 
Cuvioase părinte, a ierarhilor laudă celor ce te laudă sfinte dă-le tăria ta. Cursa 


vrăjmaşului să o sfărâme cuvioase loane, cela ce luptându-te călcat-ai puterea 
lui. 

Şi acum şi pururea şi în vecii vecilor. Amin. (a Născătoarei de Dumnezeu) 
Râvnitor de Stăpânul pe robul tău după voia ta şi a fecioreştii petreceri oglindă 
l-ai făcut, mintea şi sufletul luminându-i Fecioară, ştiutor vădindu-ni-l tainelor 
harului. 

Stihiri: 


Îndură-te de Dumnezeu purtătorule ierarhe şi scapă-i cu darul tău din toate ne- 
voile, pe cei ce te cheamă prea fericite. 


Îndură-te de Dumnezeu Născătoare prea lăudată şi chinul meu cel trupesc de- 
grab conteneşte-mi-l şi vindecă-mi sufleteasca durere. 


[Preotul zice Ectenia - de la minutul 14.57 la 22.40 - Miluieşte-ne pe noi Dum- 
nezeule după mare mila ta, rugămu-te ţie auzi-ne şi ne miluieşte. Doamne, 
miluieşte (de 3 ori).] 

În lhpsa preotului, se zice: Doamne, miluieşte (de 12 ori). 

Şi îndată se zice: Degrab alergând la racla ta slăvitule, al patimilor alungă-ni-l 
rugămu-te fericite loane podoaba drept slăvitorilor, că minunat în lume petre- 
când, Treimii sălaş dumnezeiesc te-ai făcut. 

Cântarea a 4-a 


Stih: Sfinte a lui Dumnezeu roagă-te pentru noi. 


Minunatu-s-au îngerii sfinte de viaţa şi nevoinţa ta, iar soboarele Bisericii le 
vestesc loane şi te laudă. 


Stih: Sfinte a lui Dumnezeu roagă-te pentru noi. 


Racila ta fericitule pururi izvorăşte dumnezeiescul dar, adăpându-le sufletele ce- 
lor celor ce te cântă cu evlavie. 


Slavă Tatălui şi Fiului şi Sfântului Duh. 


Trândăvia alungă-ne slăvite loane luminătorule al trezviei şi al dragostei celei 
de Hristos şi de aproapele. 


Şi acum şi pururea şi în vecii vecilor. Amin. (a Născătoarei de Dumnezeu) 

Milostivă arată-te celor ce aleargă la mijlocirea ta şi îl laudă pe robul tău, Mai- 
ca Dumnezeului minunilor. 


Cântarea a 5-a 
Stih: Sfinte a lui Dumnezeu roagă-te pentru noi. 


Neîntârziat bântuielile vicleanului şi vijelia mare a patimii, Sfinte loane poto- 
leşte-ne-o cu harul tău. 


Stih: Sfinte a lui Dumnezeu roagă-te pentru noi. 
Pururi străluceşti covârşind puterea soarelui, prea luminate sălaş al Stăpânului, 
gonind Ioane întunericul necazului. 


Slavă Tatălui şi Fiului şi Sfântului Duh. 


Stâlp neclătinat al evlaviei facându-te, sufletul celora care se clatină Sfinte 
Ioane întăreşte-l dar cu harul tău. 


Și acum şi pururea şi în vecii vecilor. Amin. (a Născătoarei de Dumnezeu) 


Cu adevărat covârşind puterea minţilor, te-ai arătat Născătoare de Dumnezeu, 
Maica slăvită a Celui Unul în două firi. 


Cântarea a 6-a 

Stih: Sfinte a lui Dumnezeu roagă-te pentru noi. 

Cu norul darului tău ierarhe adumbreşte peste inima noastră şi patima cea 
aprinsă stingându-o răcorii Raiului cu mijlocirea ta, învredniceşte-ne apoi mi- 
nunate Ioane rugămu-te. 

Stih: Sfinte a lui Dumnezeu roagă-te pentru noi. 

Se miră cugetul pământenilor de viaţa ta părinte Ioane, că firea ta peste fire si- 
lindu-o şi cugetarea la cer strămutându-o, şi harul aprinzându-te te-ai făcut întru 
totul ca îngerii. 

Slavă Tatălui şi Fiului şi Sfântului Duh. 

Trimite celor ce-ţi fac pomenirea dintru slava ta, părinte loane cele ce sunt de 


folos în viaţă, al sărăciei Stăpânului sfeşnice şi cuget cu lacrimi de vrei cu tăria 
COMOrIiI veşnice. 

Şi acum şi pururea şi în vecii vecilor. Amin. (a Născătoarei de Dumnezeu) 


Zidindu-şi din sânguirile tale Ziditorul, prea curată Fecioară trup omenesc şi 
unind omenirea Dumnezeirii în sinea cuvântului, Unul Domn lisus Hristos în- 
doit după fire se laudă. 


Stihiri: 


Îndură-te de Dumnezeu purtătorule Ioane ierarhe şi scapă-i cu darul tău din toa- 
te nevoile, pe cei ce te cheamă prea fericite. 

Născut-ai netâlcuit pe Cuvântul, Fecioară Maică pe carele prin cuvânt în pân- 
tece L-ai luat lucrând mântuire la toată lumea. 


[Preotul rosteşte Ectenia mică: Iară şi iară... şi ecfonisul: Că Tu eşti Împăratul 
păcii... de la minutul 30.22 la 31.50] 


În lipsa preotului, se zice: Doamne, miluieşte (de trei ori) 


Apoi zicem Condacul: Pe cei care aleargă la racla ta nu-i trece cu vederea prea 
bunule, ci soleşte-le ierarhe degrab de la Hristos şi alungă-le cu harul tău, norul 
necazului cumplit şi lucrarea vrăjmaşului dându-le bucurie, loane prea minu- 
nate să-l slăvim pe Dumnezeu căci slăvit-a pe robul său. 


Inţelepciune să luăm aminte. 


Gura dreptului va grăi înţelepciune şi cugetul inimii mele pricepere. 
Gura dreptului va grăi înţelepciune şi cugetul inimii mele pricepere. 


Gura dreptului va grăi înţelepciune şi cugetul inimii mele pricepere. 
Toată suflarea să laude pe Domnul. 


Din Sfânta Evanghelie de la Luca citire 


În vremea aceea 

17. A stat lisus în loc şes, EI şi mulțime multă de ucenici ai Săi şi mulțime 
mare de popor din toată ludeea, din Ierusalim şi de pe ţărmul Tirului şi al Si- 
donului, care veniseră ca să-L asculte şi să se vindece de bolile lor. 

18. Și cei chinuiţi de duhuri necurate se vindecau. 

19. Și toată mulţimea căuta să se atingă de EI că putere ieşea din EI şi-i vin- 
deca pe toți. 

20. Și EI, ridicându-şi ochii spre ucenicii Săi, zicea: Fericiţi voi cei săraci, că 
a voastră este împărăţia lui Dumnezeu. 

21. Fericiţi voi care flămânziţi acum, că vă veţi sătura. Fericiţi cei ce plângeţi 
acum, că veţi râde. 

22. Fericiţi veţi fi când oamenii vă vor uri pe voi şi vă vor izgoni dintre ei, şi 
vă vor batjocori şi vor lepăda numele voastre ca rău din pricina Fiului Omu- 
lui. 

23. Bucuraţi-vă în ziua aceea şi vă veseliţi, că, iată, plata voastră multă este în 
cer. 


Slavă Tatălui şi Fiului şi Sfântului Duh. glasul al 2-lea 


Pentru mijlocirile ierarhului Tău, Milostive, curăţeşte mulţimea greşelilor 
noastre. 


Și acum şi pururea şi în vecii vecilor. Amin. acelaşi glas 


Pentru mijlocirile Născătoarei de Dumnezeu, Milostive curăţeşte mulţimea 
greşelilor noastre. 


Stih: Miluieşte-mă Dumnezeule după mare mila ta şi după mulţimea îndu- 
rărilor Tale şterge fărădelegea mea. 


Stihira, glasul al 6-lea: Tina lepădându-o cea pământească cinstite, fericirea 
veşnică râvnit-ai slăvitule şi de dragostea Domnului te-ai aprins răbdând tot 
necazul şi urmat-ai Aceluia pildă păstorilor, păstorule bun arătându-te şi toate 
dar făcându-te spre zidirea turmei Stăpânului, părinte loane şi darul săvârşirii de 
minuni dobândind fericitule, goneşti toată patima. 


[Preotul zice: Mântuieşte, Dumnezeule, poporul Tău... Strana: Doamne, mi- 
luieşte (de 12 ori), apoi preotul rosteşte ecfonisul: Cu mila şi cu îndurările şi cu 
iubirea de oameni... Strana: Amin. De la minutul 41.45 - 48.35] 

În lipsa preotului, se zice Doamne, miluieşte (de 12 ori) şi se continuă Canonul: 
Cântarea a 7-a 

Stih: Sfinte a lui Dumnezeu roagă-te pentru noi. 

Ai râvnit înțelepte şi ai deprins cunoştinţa grăirii de Dumnezeu al dogmelor cre- 


dinţei apărător şi crainic, minunat arătându-te şi te-ai făcut următor părinților în 
toate. 

Stih: Sfinte a lui Dumnezeu roagă-te pentru noi. 


Cu înfrânarea prea tare ai călcat uneltirile prea vicleanului, făcându-te părinte în 
vremurile din urmă întărire bisericii zădărnicindu-i mereu vrăjmaşului năvala. 


Slavă Tatălui şi Fiului şi Sfântului Duh. 


Al slăviților sprijin şi al bolnavilor doctor fără de plată fiind, prea bunule loane 
tărie şi scăpare fă-te celor ce lăudăm sfântă petrecerea ta şi dreapta socotinţă. 


Şi acum şi pururea şi în vecii vecilor. Amin. (a Născătoarei de Dumnezeu) 

Tot necazul şi .... Preacurată şi chinul sufletesc şi trupesc cu dragoste de Maică 
solind la Domnul slavei şi acum izgoneşte-mi-l şi întunericul gros al minţii lu- 
minează-l. 

Cântarea a 8-a 


Stih: Sfinte a lui Dumnezeu roagă-te pentru noi. 


Pe iubitorul celor cereşti, pe păstorul cel prea bun, pe sălaşul virtuţii, pe stâlpul 
credinţei să-l cântăm cu râvnă. 


Stih: Sfinte a lui Dumnezeu roagă-te pentru noi. 


După dreptate tâlcuitor al virtuţii şi dreptar al credinţei, loane te vestim cu to- 
ţii, de Dumnezeu slăvite. 


Lăudăm pe Tatăl, pe Fiul şi pe Sfântul Duh, pe Domnul. 


Tămăduire şi ajutor fă-te sfinte celor care te cheamă Ioane, râvnitorul mare al 
sfinților apostoli. 


Şi acum şi pururea şi în vecii vecilor. Amin. (a Născătoarei de Dumnezeu) 


Călăuzire cu rugăciunea ta Maică, dintru bezna necuratelor patimi la neînserata 
lumină dăruieşte-mi. 


Irmosul: 


Să lăudăm, bine să cuvântăm şi să ne închinăm Domnului, cântându-l şi prea 
înălțându-L întru toţi vecii. 

Pe Împăratul Ceresc, pe care Îl laudă oştile îngereşti, lăudaţi-L şi-L prea înălțaţi 
întru toți vecii. 


Cântarea a 9-a 


Irmos: Fecioară prea curată cei mântuiți prin tine de Dumnezeu Născătoare te 
mărturisim, cu netrupeştile cete pe tine mărindu-te. 


Stih: Sfinte a lui Dumnezeu roagă-te pentru noi. 


Fântână a minunii, biserica ta sfinte ne-ai dăruit în duhoarea ispitelor din care 
apa cea vie o scoatem, bunule. 


Stih: Sfinte a lui Dumnezeu roagă-te pentru noi. 


Al sufletelor paznic şi al trupurilor strajă fă-te loane şi obştii acesteia că se în- 
crede părinte în ajutorul tău. 


Slavă Tatălui şi Fiului şi Sfântului Duh. 


Cântând cum se cuvine cinstita adormire a ta, slăvite loane soleşte-ne la Zidi- 
torul a toate, iertare greşalelor. 


Şi acum şi pururea şi în vecii vecilor. Amin. (a Născătoarei de Dumnezeu) 


Podoabă firii noastre celei muritoare de Dumnezeu Născătoare făcându-te, o ai 
unit o prea curată cu cele veşnice. 


Apoi cântăm: Cuvine-se, cu adevărat, să te fericim pe tine, Născătoare de 
Dumne-zeu, cea pururea fericită şi prea nevinovată şi Maica Dumnezeului 
nostru. Ceea ce eşti mai cinstită decât Heruvimii şi mai slăvită, fără de ase- 
mâănare, decât Serafimii, care, fără stricăciune, pe Dumnezeu-Cuvântul ai năs- 
cut, pe tine, cea cu adevărat Născătoare de Dumnezeu, te mârim. 


Megalinarule 

Bucura-te, ingere pamantesc loane slavite facatorule de minuni si scapa-l 
parinte pe cei ce se inchina sfintelor tale moaste si cer solirea ta. 

Bucura-te, omule netrupesc sfintite Ioane ierarhe a lui Hristos, bucura-te , pilda 
monahilor si chipul si piscul infranarii si al smereniei. 

Bucura-te, raul minunilor parinte Ioane vasul darurilor ceresti si pururi pazeste — 
I pe cei care te cheama de toata bantuiala inselatorului. 

Cu toate oştirile îngeresti, cu Botezatorul, cu apostolii cei slaviti şi cu tot 
soborul Sfinţilor, Stapana Fiului tau te roaga toti să ne mântuim. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori), 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a 
Tatălui şi a Fiului şi a Sfântului Duh, acum şi pururea şi în vecii vecilor.] 


Strana: Amin. 


Dacă nu este preot de faţă, diaconul, monahul sau mireanul rosteşte: Pentru ru- 
găciunile Sfinților părinților noştri, Doamne lisuse Hristoase, Fiul lui Dumne- 
zeu, miluieşte-ne pe noi. Amin. 


Troparul, glasul 1: In lume ai petrecut ca unul fara de trup, pastor dumne- 
zelesc, cuvantatoarelor oi, loane facandu-te fara de stricaciune si izvor al 
minunii, trupul tau dupa moarte aratandu-se lumii din care varsa-ne pururi 
slavitule harul tau. 


[Preotul rosteşte Ectenia întreită, apoi cântăm:] 


Foarte slavoslovia ravnind ceata netrupestilor cete scotand tot gandul cel trupesc 
„ mintea ti-ai invrednicit dumnezeiestii vederi si in lume slavitule traind 

netupeste darurile duhului imbelsugat le-ai luat. Toata rautatea si boala pururea 
gonindu-o Ioane celor ce alearga la icoana ta. 


Stăpână, primeşte rugăciunile robilor tăi şi ne izbăveşte pe noi de toată nevoia şi 
necazul. 


Toată nădejdea mea spre tine o pun, Maica lui Dumnezeu, păzeşte-mă sub 
acoperământul tău. 


[Apoi preotul face otpustul mic.] 


In lipsa preotului, încheiem, zicând: Pentru rugăciunile Sfinţilor părinţilor 
noştri, Doamne, lisuse Hristoase, Dumnezeul nostru, miluieşte-ne pe noi. Amin. 


Rugăciune 


O, Sfinte ierarhe loane, părintele nostru, bunule păstor şi tainicule văzător al 
sufletelor omeneşti! Acum te rogi înaintea Prestolului dumnezeiesc, precum 
singur ai zis: "Deşi am murit, sunt viu", roagă-L pe Dumnezeu Cel Atotmilostiv 
să ne dăruiască iertare de păcate, ca să ne recăpătăm puterea duhovnicească, să 
scăpăm de amărăciunea acestei lumi şi să strigăm către Domnul, ca să ne dea 
smerenie şi inspiraţie duhovnicească, cuget dumnezeiesc şi duh evlavios în toate 
căile noastre. 


Tu care ai fost ocrotitor milostiv al orfanilor şi îndrumător încercat pe pământ, 
fii acum călăuză şi pentru noi, ca un nou Moise, iar în discordiile bisericeşti po- 
vaţă atotcuprinzătoare a lui Hristos. Ascultă plângerea tinerilor descumpăniți şi 
de îndrăcire cuprinşi; scutură lâncezeala plictiselii abătută asupra păstorilor, slă- 
biţi de atacurile lumii acesteia şi care zac ţintuiţi de duhul toropelii zadarnice. 


Cu lacrimi te rugăm pe tine, o, închinătorule înflăcărat, vino şi la noi, cei care în 
negura patimilor suntem afundaţi, aşteptând îndrumările tale părinteşti. 


Luminează-ne cu lumina neînserată unde te afli tu acum, rugându-te pentru fiii 
tăi, împrăştiați pe toată suprafața pământului, dar îndreptaţi cu iubirea lor plă- 
pândă către lumină, acolo unde sălăşluieşte Hristos, Dumnezeul nostru, căruia | 
se cuvine slava, cinstea şi închinăciunea împreună cu Părintele cel fără de în- 
ceput şi cu Duhul cel de viaţă dătător, acum şi pururea şi în vecii vecilor. Amin! 


A doua rugăciune 


Sfinte ierarhe loane roagă-te pentru noi. 

Sfinte părinte Ioane, păstorule cel bun al turmei celei necuvântătoare şi credin- 
cioasă slugă a Stăpânului Hristos, ocrotitorul a celor ce zac în boli şi fierbinte 
rugătorule pentru cei aflați în primejdii. 


Prea milostivule ierarhe şi al săracilor miluitorule, părinte al orfanilor şi sprijini- 
torule al văduvelor, de minuni făcătorule şi grabnic ajutătorule, prea înțelepte 
povăţuitorule şi al lucrurilor celor neştiute cunoscătorule. 


Cel ce din viaţa pământească de mari daruri te-ai învrednicit şi pe credincioşii 
tăi i-ai păzit stând acum înaintea Tronului ceresc, nu ne uita pe noi nevrednicii 
robii tăi şi turma ta ascultă-ne cererile, păzeşte-ne de lupii cei răi care Biserica 
vor să o sfâşie şi mijloceşte cu rugăciunile tale pentru cei care sunt în necaz: pe 
bolnavi cercetează-i stingându-le suferința şi durerea; cu cei ce călătoresc îm- 
preună călătoreşte; cu monahii împreună veghează; pe cei cuprinşi de necazuri 
degrab slobozeşte-i către limanul de mântuire îndrumă-i; pe prunci îi păzeşte; 
pe sfințiţii slujitori îi povăţuieşte; pe toţi ne ajută ca de trândăvia şi împietrirea 
inimii să ne izbăvim şi darul rugăciunii să-l dobândim; cu cei ce suntem mâhniţi 
să ne împăcăm şi pacea să dobândim. 


Şi ne călăuzeşte de Dumnezeu grăitorule ierarhe cu solirile tale la pocăință, la 
dreapta socotință, la gândirea cea luminată de harul dumnezeiesc, la înţele- 
gerea şi lucrarea poruncilor Domnului la unirea cu Acesta prin sfintele şi de via- 
ță făcătoarele Lui taine. 


lar în vremea ieşirii noastre din trup fierbinte pentru noi te roagă ca în lumină 
de-a pururi să ne sălăşluim şi pe izvorul Acesteia să ne învrednicim a-l vedea, că 
Lui 1 se cuvine toată slava, cinstea şi închinăciunea: Tatălui şi Fiului şi Sfântului 
Duh, acum şi pururea şi în vecii vecilor. Amin. 


Fericimu-te, fericimu-te, fericimu-te, Sfinte ierarhe loane şi cinstim sfântă icoa- 
na ta, că tu te rogi pentru noi lui Hristos Dumnezeul nostru. 

